السلام عليكم ورحمة الله وبركاته. اهلا بحضراتكم في المقطع رقم مية ستة وستين. الحمد لله والصلاة والسلام على رسول الله امبارح انتهى مشهد الصحرا وبعدها انتهى مشهد الايات التي كذب بها قوم فرعون
وانتهى الامر بغرق فرعون هو وجنوده يلا في ستين داهية. وبدأ مشهد جديد او بمعنى اصح بدأ عهد جديد وهو عهد الحرية عهد المؤمنين في او عهد آآ بني اسرائيل والذين امنوا بسيدنا موسى
من آآ من المصريين او من القط. هيبدأوا يكونوا امة وهيبدأوا يبنوا دولة عهد هيكون فيه فرض للقتال يعني المرحلة السابقة اللي دايما في قصة موسى كنا بنعاصرها من اول مولده. لالقائه في النيل لغاية نشأته في قصر فرعون ثم
هروبه من مصر بعد ما قتل الرجل بالخطأ. ثم بقاؤه في مدين من تمن الى عشر سنوات ثم عودته وتعيينه كينو رسول ثم يعني يعني ثم آآ اصبح نبيا ثم ذهابه هو واخيه آآ لمخاطبة
فرعون وملأهم او وملأه. وثم المباراة مع السحرة واسلام السحرة. آآ بعد ما رأوا الايات اللي ظهرت وآآ ولم يهتدي رغم ذلك معظم الناس ومعظم المصريين وفرعون وجنوده وكده. كل ده
آآ قم ومن بعد عبور البحر كوم تاني بقى بعد غرق فرعون وجنوده آآ او نقدر نقول قبل غرق فرعون جنوده الفترة اللي قبلها فترة ممكن يستفيد منها جدا النبي محمد صلى الله عليه وسلم والصحابة في الفترة
لانها اشبه بالفترة المكية. العظات والدروس اللي فيها مفيدة للنبي صلى الله عليه وسلم والصحابة في الفترة المكية. اما من عبور البحر بقى خلاص يعني آآ فترة الاستضعاف راحت. آآ كانوا الصحابة بيخفوا
اسلامهم في مكة وبيعذبوا في مكة وبيحاصروا في شعب ابي طالب حصروا فيه تلات سنوات لغاية ما اضطروا يأكلوا حشائش الارض واصبحت مخلفات الصحابة تشبه مخلفات الماشية فدي فترة تشبه الفترة بتاعت الاستضعاف اللي قبل عبور البحر بتاعة سيدنا موسى وبني اسرائيل. اما من بعد غرق
فرعون وعبورهم البحر دي بقى مرحلة تانية خالص. كوم تاني بقى اللي هو مرحلة الحرية هو تأسيس دولة بناء مجتمع بناء امة تشبه الى حد كبير المرحلة المدنية العطاءات والدروس اللي فيها هتناسب المسلمين بعد الهجرة. اي بعد ان مكنهم الله من اقامة دولتهم وشريعتهم
وانت حاطط بقى في اعتبارك الكلام ده اقرا معي الاية مية تمانية وتلاتين اعوذ بالله السميع العليم من الشيطان الرجيم. اقرا مية تمانية وتلاتين في سورة الاعراف. افتحوا المصاحف وجاوزنا ببني اسرائيل البحر فاتوا على قوم يعكفون على اصنام لهم
قالوا يا موسى اجعل لنا شافوا قوم يتعبدون ويتضرعون الى اصنام بتاعتهم اول تدبر هنا عندي جالي في في في الاية دي ان ربنا ما قالش وجاوز بني بنوا اسرائيل البحر. لأ
قال وجاوزنا ببني اسرائيل البحر نسب المجاوزة بتاعتهم لنفسه. بيقول انا عديتهم البحر مش هم عدوا البحر. اشارة لانهم بدون ربنا ما كانوش يقدروا يتجاوزوا البحر ولا يعدوا البحر. مصيرهم
هيبقى زي مصير فرعون وجنوده ويغرقوا هم كمان. لكن اللي انقذهم من الظالمين مين الله سبحانه وتعالى. اللي عبر بهم البحر بمعجزة من اكبر معجزة في التاريخ البشري الله سبحانه وتعالى. هو اللي انجح هزا العبور. جعل هزا العبور ناجح
وهو اللي انجح الهجرة بتاعة الرسول عليه الصلاة والسلام. والصحابة وخلاهم يفلتوا من كفار مكة هو الله اللي خرجني من سيارة اتقلبت على سرعة مية واربعين في يوم من الايام. بينما الطبيعي ان الناس تموت او تصاب حتى في هذه الحوادس. فهو الله اللي بينجي
الناس وجاوزنا ببني اسرائيل البحر معجزة تستحق الشكر تستحق الحمد. لو ظل الناس اللي عبرت البحر دي تحمد ربنا وتشكره. طول عمرها الى ان تموت دون ان تأكل او تنام فقط بتشكر ربنا مش يعني هيوفوا ربنا شكر على هذه النعم
شوفوا بقى هم عملوا ايه فاتوا على قوم يعكفون على اصنام لهم قالوا يا موسى اجعل لنا الها كما لهم الهة هو ده الشكر هو ده الحمد اللي بتحمدوه لربنا
قبل ما رجليكم تنشف من الماية بتطلبوا من النبي بتاعكم اللي عمل المعجزة بايده يصنع لكم صنم تعبدوه؟ طبعا الاية دي احنا لو قارنا بين بني اسرائيل اللي خرجوا مع سيدنا موسى من مصر. والصحابة مش هنقدر نفهم الاية. لان احنا مشكلتنا مع مش قادرين نفهم الاية ليه؟ احنا في دماغنا ان
بنوعية بني صعيد زي نوعية الصحابة لأ تختلف تماما عن نوعية الصحابة. ليه بقى الصحابة كانوا من كفار قريش والقبائل العربية ثم ربنا هداهم للاسلام على ايد النبي محمد صلى الله عليه وسلم
لكن بني اسرائيل مش كده بني اسرائيل هم اصلا قوم مختلفين عن المصريين عرقيا مختلفين. دينيا مختلفين. ثقافيا مختلفين فبالنسبة لمعزمهم موسى ما كانش سيدنا موسى اللي صلى الله عليه وسلم. لا لا لا. كان جيفارا
موسى القائد المحرر الثائر الشجاع مش النبي ده بالنسبة لكتير منهم. فكتير منهم خارجين قومية كتير منهم خارجين فرارا من استعباد المصريين مش ايمانا المسألة ما كانتش عقيدة بالنسبة للمعزم
فمسألة التوحيد ما كانتش عند معزمهم متاخدة بجدية ما كانتش هجرة لله عدوا على ناس بتعبد بتعبد اصنام. لكن برضه مهما كان المعجزة اللي شافوها تخلي اللي ما يؤمنش يؤمن المعجزة
ازا اللي شافوها بعينيهم خلاص بقى يعني اتعدلوا بقى عدوا على ناس بتعبد اصنام وهم لسه خارجين من البحر ما هو ماشي احسن مننا يا موسى اعمل لنا صنم يبقى اله نعبده زي ما هم عندهم صنم. زي ما هم عندهم اله. اقرا اخر المية تمانية وتلاتين واوصلها بمية
تسعة وتلاتين معايا قال انكم قوم تجهلون ان ان هؤلاء متبر ما هم فيه وباطل ما كانوا يعملون انتم انتم ناس تجهلون انتم مش عارفين ان هؤلاء معرضون للهلاك بسبب اللي هم فيه ده
مكبر من التبار. جت فين في سورة نوح ومن اصول التفسير حاجة اسمها اول اصل من اصول التفسير في القرآن هو اصل اسمه تفسير الكتاب بالكتاب انت بتقرا كتاب. اي كتاب! اي كتاب
الكتاب ده خلاص معي كتاب اهو بفتحه لقيت الراجل مستخدم كلمة لانترونز مسلا. اه طب يقصد بها ايه؟ يقصد بها ايه؟ لها كزا استخدام اقوم افضل طريقة اني الاقي نفس الكلمة دي في نفس الكتاب ده
اللي كاتبه نفس الكاتب وشف هو كان يقصد بها ايه في نفس الكتاب ده يبقى ده افضل تفسير لهزه الكلمة اسمه تفسير الكتاب بالكتاب. طيب سيدنا نوح قال ايه؟ جت كلمة تبارى ولا تزد الظالمين الا تباريا
يعني هلاكة يبقى مكبر ما هم فيه يعني البلاوي اللي هم غرقانين فيها دي هتقودهم الى الهلاك كمل معي تسعمية تسعة وتلاتين وباطل ما كانوا يعملون. يعني غير مقبول منهم ولا يعتد به. اللي هم بيعملوه
باطل السؤال هو امال ايه طلبوا كده ليه قالوا يا موسى اجعل لنا الها كما لهم اله؟ ما هم الايات لك. هم قالوا كما لهم اله يعني هم عايزين الهي عشان عدوا على ناس عندهم الهة
وخارجين من عند ناس عندها برضو اصنام وهم ام ركز بقى. هم امة مستعبدة قرون طويلة اذا هي امة مهزومة نفسيا. ومهزومة حضاريا. فلما اصبحوا امة مستقلة ارادوا انهم يقلدوا الامم الاخرى
مش عايزين يبنوا هم على اللي عندهم. يلا خلاص بقينا احرار. ناخد بقى الدستور الفرنسي. لأ تعالوا ناخد الدستور الامريكي. لأ الانجلو سيكسون لأ مش ناخد من هنا ومن هناك لكن نعمل احنا
دستورنا بناء على ما عندنا وعلى ثقافتنا وعلى تاريخنا وعلى تعاليم ربنا وكلام ربنا وسنة نبينا لأ كامة مستعبدة مهزومة دايما هتبص الامم المهزومة على الاخرين عشان يقلدوها اقرا مية واربعين
انا لما قلت بناء على تاريخنا وسقافتنا مش معنى كده انا بقول نبني على كده لأ بس اللي انا بقوله ان الامة الغير مهزومة ما تفكرش انها تكوبي الناس يعني لو امة مش مهزومة حضاريا وثقافيا ومش مسلمة
هتدور على اللي عندها هي تبني عليه. ده اللي اقصده لكن طبعا بالتأكيد انا اللي اقصده ان احنا لازم نبني على كلام ربنا وعلى سنة نبينا اقرا معي مية واربعين
رد عليهم قال لهم ايه انتم متخيلين بيقولوا لسيدنا موسى يعمل لهم صلاة قال اغير الله اقرا معي مية واربعين. قال اغير الله ابغيكم الها وهو فضلكم على العالمين سؤال الغرض منه التعجب هو مش مش هو مش مستني اجابة
معقول هاحب ان يكون عندكم اله غير الله وهو اللي فضلكم على الامم الاخرى وهو فضلكم على العالمين. فضلهم بايه؟ طيب ايه دول بني اسرائيل يعني اولاد النبي يعقوب وبينهم
خارج انبياء كتار ده يقال كان في وقت كان في كل شارع فيه نبي في بني اسرائيل واخرجكم ونجاكم من الطاغية بس جه القرآن بقى على النعمة الواضحة جدا والقريبة العهد اللي هي نعمة ايه؟ نعمة الانجاء من فرعون
الانقاذ من يد فرعون واغراق وقتل عدوهم على النعمة دي والقرآن قرأها بقراءتين قراءة ان سيدنا موسى هو اللي قالها لبني اسرائيل وقراءة ان الله هو اللي قالها اقرأ معي مية واحد واربعين
قراءة حفص العادية اللي هي قراءة الجمهور اللي احنا بنقراها واذ انجيناكم من ال فرعون يسومونكم سوء العذاب. يقتلون ابناءكم احيون نسائكم وفي ذلكم بلاء من ربكم عظيم واذ انجيناكم يبقى مين اللي بيتكلم؟ ربنا اللي بيتكلم مش سيدنا موسى
قراءة ابن عامر الدمشقي واذ انجاكم من ال فرعون واذ انجاكم يبقى هنا سيدنا موسى بيكمل كلامه وبيقول لهم ايه ؟ اقرا معي مية واربعين ومية واحد واربعين بقراءة ابن عامر. قال اغير الله ابغيكم الها وهو فضلكم على العالمين
واذ انجاكم من ال فرعون يسومونكم سوء العذاب يقتلون ابناءكم يبقى ده كلام سيدنا موسى على قراءة اللي هي قراءة ابن علي يبقى سيدنا موسى قال هزا الكلام وهو بيلومهم على الاقتراح الفاجر اللي هم بيقترحوه انهم يعملوا صنم ويعبدوه بعد ما شافوا المعجزة
لكن قراءة حفص وجمهور القراء هنا واذ انجيناكم يبقى ربنا هو اللي بيخاطب معناها ايه بقى الكلام ده معناها ان الله سبحانه وتعالى بيخاطب بهذا الكلام بني اسرائيل على مر العصور
لما ربنا الذي يخاطب واذ انجيناكم يبقى ربنا بيخاطب بني اسرائيل في عصر سيدنا موسى على لسان نبيه وفي عصر النبي محمد صلى الله عليه وسلم ايضا وبيذكرهم ان هو اللي انجاهم من فرعون
سيدنا موسى ما كلمش الا بني اسرائيل في عهده. فسيدنا موسى قالها هو لبني اسرائيل في عهده. وخطاب القرآن اللي بيتكلم في قراءة حفص موجه لهم في كل العصور وده موجه ايضا لبني قريزة وبني قينقاع وبني النضير اللي كانوا في
المدينة وقت الرسول عليه الصلاة والسلام معي مية واحد واربعين واذ انجيناكم من ال فرعون يسومونكم سوء العذاب يقتلون ابنائكم تحيون نسائكم وفي ذلكم بلاء من ربكم عظيم يبقى الكلام موجه من ربنا لليهود تعطيك طبقات من المعاني غير متضاربة للجملة الواحدة
في تدبر هنا في اخر الايام مية واحد واربعين. اقرأ معي مية واحد واربعين كده واذ انجيناكم من ال فرعون يسومونكم سوء العذاب. يقتلون ابناءكم ويستحيون نسائكم وفي ذلكم داء من ربكم عظيم
ايه هو البلاء؟ ايه هو البلاء ربنا بيقول نجتكم من ال فرعون وهم بيسومونكم سوء العذاب مش عذاب عادي سوء اسوء العذابات يقتلون ابناءكم شف يقتلون بتشديد القاف يقتلون على وزن يفعلون يعني مبالغة في القتل
ويستحيون نساءكم كثرة ذكر استحياء النساء ده بيؤيد عندي الرأي اللي بيقول ان معناها مش مجرد ترك النساء احياء لأ. ترك النساء احياء لانتهاك الحياء عندهم يعني اغتصابهم واستخدامهم في الدعارة
ففي اخراج الله لبني اسرائيل وانقازهم من كل ده نعمة عزيمة لأ بلاء عزيم. ايه رأيك بقى ايه رأيك بقى اقراها تاني كده وركز معي. وانجيناكم من آل فرعون يصومونكم سوء العذاب يقتلون ابناءكم ويستحيون نسائكم وفي ذلكم في ذلكم اللي هو ايه؟ في الانجاء
الانقاز بلاء من ربكم عزيم. ده ده بلاء! يا نهار ابيض! بلاء ازاي! دي نعمة! ايوة كثير من النعم ابتلاءات ايضا ابتلاء على فكرة اكبر ابتلاء تعرض له نبي الله يوسف
هو التمكين وجلوسه على عرش مصر مش السجن مش انه اتباع عبد مش اللي القي في البئر من اخواته اكبر ابتلاء ابتلاء النعمة الابتلاء بالنعمة الصبر على نعمة اصعب انواع الصبر
خشوا على فيديوهات فيديو بتاعي في اسئلة الشباب او اللي هي اسلاموفوبيا. آآ انواع الصبر بتكلم فيك في كزا مرة اقرا معي بقى مية اتنين واربعين وواعدنا موسى ثلاثين ليلة
واتممناها بعشر فتم ميقات ربه اربعين ليلة. وقال موسى لاخيه هارون اخلفني في قومه واصلح ولا تتبع سبيل المفسدين سيدنا موسى راح يجيب التوراة من عند ربنا لكن الحصول على الوحي لا يتم الا بتجهيز روحاني
فكما نزل الوحي القرآن الكريم على النبي محمد صلى الله عليه وسلم بعد اعتكافه في الغار يتأمل ويتعبد بيعتكف نزل الوحي على موسى بعد اعتكاف اربعين ليلة هو كمان لذلك شرع لنا الاعتكاف في شهر القرآن
فالاعتكاف عندنا مرتبط بشهر الوحي في سورة البقرة ربنا بيقول وعاهدنا الى ابراهيم واسماعيل ان طهرا بيتي. للطائفين والعاكفين والركع السجود. فذكر الاعتكاف قبل الصلاة والعاكفين وبعد كده قال والركع السجود. اعلى عبادة هي الطواف يليها الاعتكاف يليها الركوع والسجود. يعني الصلاة
وسبحان الله يلاحظ هنا ذكر مسألة اعتكاف موسى اربعين ليلة بعد ذكر الطلب بني اسرائيل منه انه بيصنع لهم صنع. وكأن الرسالة هي ان الانسان دايما يحتاج لفترات يخلو بها مع الله كي لا تتلوث فطرته مثل
هؤلاء الملوثين شوف التخلص هنا شف زكر قصة اعتكاف الاربعين ليلة بعد قصة التلوث الفطري اللي حصل عند ناس شافت المعجزة بعينيها وربهم بيهلك عدوهم وطلبوا يعبدوا صنم مع ربنا
فهمتم يعني بعد ذكر هذا الطلب اللي طلبوه وعصبنا وجننا واغضبنا من كتر ما احنا مش مصدقين ان بعد انقازهم من القتل على يد فرعون يعملوا كده. ربنا يزكر لنا عبادة الاعتكاف. ليرسل لنا رسالة وهي
ان النفوس تحتاج الى خلوة مع الله حتى تحتفظ بنقائها لذلك النوافل يا جماعة تؤدى سرا بينما الفرائض تؤدى جهرا رايح تصلي في المسجد نازل تصلي ينزل قدام الناس كلها والجيران كلهم شايفينك داخل تصلي المسجد لان انت بتصلي الفرائض
خلصت الصلاة هتصلي السنة ارجع اصلي في البيت عشان الناس في المسجد ما تقولش يا سلام! ده راجل محافظ على السنن. لا يا حبيبي السنن دي بينك وبين ربنا انت صايم
في غير رمضان صايم اتنين صايم خميس صايم الايام البيض واحد بيقدم لك شوكولاتة خدها وكلها بعدين ما تقولوش انا صايم ما تقولوش شكرا اصل انا صايم قلتها ضيعت الهدف الرئيسي من النوافل وهو تربيتك على ان يكون عندك سر بينك وبين الله
فلابد كل ما زادت المساحة السرية اللي بينك وبين الله كل ما كنت انت افضل. هو المنافق عبارة عن ايه واحد ظاهره افضل من من باطنه الانسان الصالح ولي الله الصالح خصوصا بيقول رب اشعث اخبر مدفوع بالابواب يعني
واحد الناس مش مهتمة به مدفوع ما يسمحولوش يدخل اي مكان لو اقسم على الله لابره يبقى باطنه افضل من خارجه والشخص العادي اللي على الحركروك هو اللي غيره زي البطيء. حاول دايما يكون باطنك احسن من خارجك
ركزوا معي بقى في الاية اللي جاية دي اقرا تاني كده مية اتنين واربعين مع بعض. نقرا مية اتنين واربعين تاني مع بعض وواعدنا موسى ثلاثين ليلة واتممناها بعشر. عشر ليالي
فتم ميقات ربه اربعين ليلة ايه حكاية ليلى ليه ما قالش ووعدنا موسى ثلاثين يوما. وتم ميقات ربه اربعين يوما. ايه المشكلة؟ ما هو السمودة طويلة يعني فرقت ايه يوم من
بقى ما المدة طويلة يعني هو يعني سيدنا موسى كان بيعتكف مسلا بالليل وبالنهار بينزل يروح شغل لأ طول المدة ايام وليالي اربعين ليل ونهار هو معتكف وعقد لوحده بتفكروا معي ليه
ليه ربنا ركز على الليالي؟ مش على النهار مش على الايام ده بيان لمسألة التضحية التضحية بالراحة. هو ليه قيام الليل اثوب من قيام النهار؟ هو انت مش عارف ان انت ما انت ممكن تقف تصلي ساعة كاملة تطوع بعد صلاة
اقوم النهار ما فيش ما يمنع خالص. لا هو وقت كراهة ولا حاجة والصلاة مقبولة وعليها ثواب وكل حاجة بس مش بثواب ساعة الليل واول الليل مش مش زي ثلث الليل الاخير
لان كل ما التضحية زادت كلما عبرت عن حبك اكثر هو ليه مراتك يعني حتى لو مش انسانة مادية ولا حاجة لكن بتلومك كل شوية تقول لك انت بقى لك مدة ما جبتليش هدية
علشان عاوزة تشعر بحبك الهدية تضحية بالمال التضحية بالمال ولو نزلت تجيبها من وسط البلد يعني من مكان بعيد او زحمة بيبقى لها وقع وقيمة اكبر لان انت ضحيت مش بس بالمال وضحيت بالجهد
خده وضحيت بالوقت كذلك الامر في قيام الليل في سورة السجدة ربنا بيوصف اللي بيقوموا الليل بيقول تتجافى جنوبهم عن المضاجع يدعون ربهم خوفا وطمعا. يعني فيه تضحية بالمضاجع بالسراير المريحة
الواحد بالليل وهو تعبان بيقول انا مش قادر. تعبان. فين السرير؟ فين السرير تتجافى جنوبهم عن المضاجع. جنوبهم بتوري السراير جفاء. اهمال. عدم اكتراث بالسرير ليه ؟ يدعون ربهم خوفا وطمعا
بيعملوا اللي هو اريح من النوم بيعملوا اللي هو اجمل من النوم. بيعمل له بيدخل على قلوبهم السعادة اكتر من النوم. والراحة اكتر من النوم وهو ايه الدعاء والصلاة وفي الحديث
آآ ينزل ربنا كل ليلة الى السماء الدنيا في ثلث الليل الاخير فيقول هل من مستغفر فاغفر له هل من داع فاستجيب له ووعدنا موسى ثلاثين الليلة يبقى كلمة ليلى شدتنا هنا
واتمناها بعشر. يبقى المحدد كان تلاتين ليلة لكن بعد التلاتين ليلة كان لسه روحانية مش جاهز. تم تمديد المدة عشر ليالي. فيه بقى اراء كتيرة في التفاسير واسباب لأ ما تفرقش معها
لكن المهم عندنا ان بعد تلاتين ليلة ما كانش جاهز. مد كمان عشر ليالي تانيين اربعين. احنا عندنا تلاتين ليلة رمضان وعشر تيام زو الحجة يبقى عندنا اربعين برضه احنا كمان
اللي بنعتكف فيها او بنعكف فيها واكتر من غيرها. على العمل الصالح وعلى الخلوة وعلى الاعتكاف وعلى التلاوة وعلى الصوم وعلى كل ده يبقى وبعدين وقال موسى لاخيه هارون اخلفني في قومي
لازم القائد يوكل شخص يقود الامة او يقود المنشأة بعده. ما يتركش القوم بلا قيادة. فهو وكل اخو وقال موسى لاخيه هارون حد مؤتمن حد موثوق فيه وفي قيادته اخلفني في قومي
واصلح ما قالوش كن صالحا. لا لا اصلح كن مصلحا. انت تصلح. ما تربوش ولادكم يطلعوا صالحين ربوا ولادكم يطلعوا مصلحين المصلح بيصلح نفسه يتصلح حواليه زي ما يكون كمان قلبه حاسس ان فيه توجه نحو الفساد
افساد العقيدة وتيار موجود بين بني اسرائيل كده عايز يعمل صنم فعلى الاقل يا هارون لو ما قدرتش عليهم ما تتبعهمش ولا تتبع سبيل المفسدين نص ساعة كفاية كده. نتوقف هنا باذن الله وبكرة ان شاء الله نكمل ان كنا من اهل الدنيا. اللهم اني اسألك حبك وحب من يحبك
وحب كل عمل يقربني الى حبك اللهم ما رزقتني ما احب فاجعله قوة لي فيما تحب. وما زويت عني مما احب فاجعله فراغا لي فيما هل تحب اللهم اجعلني احبك بقلبي كله
اللهم اجعل حبك احب الي من اهلي ومالي ومن الماء البارد على الظمأ اللهم حببني اليك. والى ملائكتك وانبيائك ورسلك وعبادك الصالحين. واجعلني ممن يحبك ويحب من ملائكتك وانبيائك ورسلك وعبادك الصالحين. اللهم احيي قلبي بحبك واجعلني لك كما تحب. اللهم
اني احبك بقلبي كله. وارضيك بجسدي كله. اللهم اجعل حبي كله لك وسعي كله في مرضاتك اللهم اجعل القرآن الكريم ربيع قلوبنا ونور صدورنا وجلاء احزاننا وذهاب همومنا وغمومنا ومغفرة ذنوبنا
اسأل الله العلي العظيم ان يجعل هذا التدبر في ميزان حسناتي وحسناتكم اللهم انك تعلم ان هذه القلوب قد اجتمعت على كتابك وعلى محبتك. والتقت يا ربنا على طاعتك وتوحدت على دعوتك وتعاهدت على نصرة شريعتك. فوثق اللهم رابطتها وادم ودها واهدها
لها واملأها بنورك الذي لا يخبو. واشرح صدورها بفيض الايمان بك وجنين التوكل عليك. واحيها يا ربنا وامتها على الشهادة في سبيلك انك نعم المولى. ونعم النصير. والسلام عليكم ورحمة الله وبركاته